2019 Nissan Sentra en venta en Norwalk, Lynwood, Bellflower, Compton, Cerritos, Los Angeles, Huntington Park & South Gate, CA 3N1AB7AP0KY236128 - Downey Nissan Espanol.
Stock #: D190107 Color Oracle - Astrodienst Guest user u1353421996
25-May-2016, 07:22 UT/GMT Cell C-afleggings: Vakbond dreig met regsaksie | Maroela Media
Die vakbond Solidariteit dreig om ŉ dringende hofinterdik te bekom indien Cell C nie sy afleggingsproses staak nie. Die vakbond het dié eis in ŉ brief aan die maatskappy vervat en gesê hy sal met regsaksie voortgaan indien Cell C nie teen die einde van Woensdag op die brief reageer nie. Solidariteit is daarvan oortuig dat Cell C nie die korrekte prosedures vir die afleggings volg nie en die proses deur middel van intimidasie probeer deurdryf.
Cell C beplan om ongeveer 150 van sy totale werksmag van 1 288 werknemers af te lê as deel van ’n herstruktureringsprogram om die maatskappy se doeltreffendheid te verbeter. Solidariteit het verlede week bekendgemaak dat ’n werknemer van Cell C, wat ’n lid van die vakbond was, selfmoord gepleeg het nadat hy ’n kennisgewing ontvang het dat hy moontlik afgelê gaan word.
Volgens Marius Croucamp, woordvoerder van Solidariteit, volg Cell C nie die korrekte prosedure soos in artikel 189 van die Wet op Arbeidsverhoudinge vereis word nie. Hiervolgens moet ŉ konsultasieproses met belanghebbende partye en vakbonde gevolg word. “Cell C onderskei tussen vakbondlede en ander werknemers, en gebruik boelietaktiek om werknemers te dwing om tot die afleggings in te stem. Die maatskappy bied aan werknemers wat nie tot vakbonde behoort nie die opsie om voor Maandag ŉ gunstiger skeidingspakket te aanvaar.”
Intussen het Cell C in die media aangevoer dat Solidariteit nie ŉ lys van vakbondlede wat by die maatskappy werksaam is, voorgelê het nie. Solidariteit beklemtoon egter dat dié lys wel teen die spertyd aan die maatskappy verskaf is.